钦定古今图书集成/明伦汇编/官常典/第538卷 > 高士文
## 钦定古今图书集成/明伦汇编/官常典/第538卷 > 高士文

按《明外史》本传：“士文，咸宁人。洪武中，以小校从大军
征云南及金山有功，为燕山左护卫百户。质直刚果，
善骑射。北平兵起，从战皆有功，累进都督佥事。永乐
四年，从张辅征交阯。黎季犛既擒，馀党窜七源山谷
中，出没为寇。士文率所部败之广源，进围其山寨，昼
夜急攻。寨垂破，贼突走，士文追与战，中炮死。所部复”
追贼，贼失巢，竟溃散。他将至，遂灭贼。朝廷念士文功，
追封建平伯，令其子福嗣。